รัฐบาลไทย-ข่าวทำเนียบรัฐบาล-จังหวัดชัยภูมิ ลงพื้นที่ช่วยเหลือและให้กำลังใจครอบครัวแรงงานไทยในอิสราเอล 33 ครอบครัว เน้นย้ำ ส่วนราชการในพื้นที่เร่งสำรวจและให้การช่วยเหลือครอบครัวแรงงานโดยด่วน
วันอังคารที่ 17 ตุลาคม 2566
17/10/2566
จังหวัดชัยภูมิ ลงพื้นที่ช่วยเหลือและให้กําลังใจครอบครัวแรงงานไทยในอิสราเอล 33 ครอบครัว เน้นย้ํา ส่วนราชการในพื้นที่เร่งสํารวจและให้การช่วยเหลือครอบครัวแรงงานโดยด่วน
จังหวัดชัยภูมิ ลงพื้นที่ช่วยเหลือและให้กําลังใจครอบครัวแรงงานไทยในอิสราเอล 33 ครอบครัว เน้นย้ํา ส่วนราชการในพื้นที่เร่งสํารวจและให้การช่วยเหลือครอบครัวแรงงานโดยด่วน เตรียมพร้อมผู้นําในพื้นที่หากครอบครัวแรงงานไทยในอิสราเอลต้องการความช่วยเหลือ
จังหวัดชัยภูมิ ลงพื้นที่ช่วยเหลือและให้กําลังใจครอบครัวแรงงานไทยในอิสราเอล 33 ครอบครัว เน้นย้ํา ส่วนราชการในพื้นที่เร่งสํารวจและให้การช่วยเหลือครอบครัวแรงงานโดยด่วน เตรียมพร้อมผู้นําในพื้นที่หากครอบครัวแรงงานไทยในอิสราเอลต้องการความช่วยเหลือ เพื่อเร่งติดต่อประสานงานกับกระทรวงการต่างประเทศโดยทันที
วันนี้ (17 ต.ค. 66) นายสมบัติ ไตรศักดิ์ รองผู้ว่าราชการจังหวัดชัยภูมิ รักษาราชการแทนผู้ว่าราชการจังหวัดชัยภูมิ เปิดเผยว่า ตามที่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้เน้นย้ําให้กระทรวงมหาดไทยประสานผู้ว่าราชการจังหวัดทุกจังหวัดได้ลงพื้นที่ไปสํารวจสภาพปัญหาความเดือดร้อนและให้กําลังใจ พร้อมทั้งให้ความช่วยเหลือครอบครัวของแรงงานไทยที่อิสราเอลตามความเหมาะสม ตนจึงได้สั่งการให้รองผู้ว่าราชการจังหวัดชัยภูมิ นายอําเภอทุกอําเภอ พัฒนาการจังหวัด พัฒนาการอําเภอ และส่วนราชการทุกภาคส่วน ลงพื้นที่ให้กําลังใจครอบครัวแรงงานที่ไปทํางานประเทศอิสราเอลในพื้นที่จังหวัดชัยภูมิโดยเร่งด่วน เพื่อให้การช่วยเหลือเบื้องต้น และบรรเทาความเดือดร้อน เป็นขวัญและกําลังใจให้แก่ครอบครัว ซึ่งจากการลงพื้นที่เมื่อวานนี้ มีส่วนราชการในพื้นที่จังหวัดชัยภูมิลงพื้นที่สํารวจ เยี่ยมบ้านให้กําลังใจครอบครัวแรงงานไทยที่ทํางานในประเทศอิสราเอล ที่อยู่ในพื้นที่จังหวัดชัยภูมิ รวม 33 ครอบครัว มีรายละเอียด ดังนี้
1) แรงงานที่มีภูมิลําเนาอําเภอจัตุรัส จํานวน 1 ราย โดย นางสาวอรอาภา โล่ห์วีระ รองผู้ว่าราชการจังหวัดชัยภูมิ พร้อมด้วยนายเดช เสนาะคํา นายอําเภอจัตุรัส ร่วมลงพื้นที่ให้กําลังใจแก่ครอบครัวแรงงานไทยที่สูญเสียสมาชิกในครอบครัวจากเหตุการณ์สู้รบในประเทศอิสราเอล ในพื้นที่บ้านโนนเชือก หมู่ที่ 3 ตําบลส้มป่อย อําเภอจัตุรัส
2) แรงงานที่มีภูมิลําเนาอําเภอแก้งคร้อ จํานวน 1 ราย โดย นางพุฒสดี ไตรศักดิ์ รักษาการแทนนายกเหล่ากาชาดจังหวัดชัยภูมิ นางสาวสุกัญญา กุลสุวรรณ์ นายอําเภอแก้งคร้อ และสมาชิกเหล่ากาชาดจังหวัดชัยภูมิ ลงพื้นที่เยี่ยมให้กําลังใจ และมอบสิ่งของเพื่อเป็นกําลังใจให้แก่แรงงานไทยและครอบครัวที่กลับจากทํางานในประเทศอิสราเอลในพื้นที่ที่บ้านหนองม่วง หมู่ที่ 5 ตําบลโคกกุง อําเภอแก้งคร้อ ซึ่งเป็นแรงงานเพศชายเดินทางกลับถึงประเทศไทยโดยปลอดภัย
3) แรงงานที่มีภูมิลําเนาอําเภอเนินสง่า จํานวน 1 ราย โดย ผู้แทนหน่วยงานในสังกัดกระทรวงเเรงงานจังหวัดชัยภูมิ สํานักงานพัฒนาสังคมและความมั่นคงของมนุษย์จังหวัดชัยภูมิ เยี่ยมให้กําลังใจ และมอบสิ่งของ ผูกเเขนเอิ้นขวัญของชาวอีสานให้แรงงานไทยที่กลับมาถึงบ้านเกิด เพื่อเป็นกําลังใจให้แก่แรงงานไทยและครอบครัวที่กลับจากทํางานในประเทศอิสราเอล ในพื้นที่บ้านโสนทอง หมู่ที่ 7 ตําบลหนองฉิม อําเภอเนินสง่า จังหวัดชัยภูมิ เป็นแรงงานเพศชายเดินทางกลับถึงประเทศไทย ในวันที่ 15 ตุลาคม 2566 ที่ผ่านมา
4) แรงงานที่มีภูมิลําเนาอําเภอภูเขียว จํานวน 5 ราย มีครอบครัวอาศัยอยู่ในพื้นที่ตําบลธาตุทอง ซึ่งได้รับแจ้งว่าพี่น้องแรงงานไทยที่ทํางานในประเทศอิสราเอลยังไม่มีความประสงค์จะกลับประเทศไทย เพราะอยู่อาศัยกับนายจ้างซึ่งปลอดภัยดี ยังมีกําลังใจที่ดี อีกทั้งขอบคุณภาครัฐที่ได้มาเยี่ยมและสอบถามความเป็นอยู่ของตนเองและครอบครัว
5) แรงงานที่มีภูมิลําเนาอําเภอเมืองชัยภูมิ จํานวน 2 ราย มีครอบครัวอาศัยอยู่ในพื้นที่บ้านใหม่ผาเอียง หมู่ 12 ตําบลห้วยต้อน ซึ่งได้รับแจ้งว่าแรงงานไทยที่ทํางานในประเทศอิสราเอล ทํางานภาคเกษตรกรรมและไม่ได้รับผลกระทบจากเหตุการณ์ครั้งนี้ จึงไม่ประสงค์เดินทางกลับประเทศไทย ส่วนอีกรายอยู่ประเทศไทยแล้ว เนื่องจากเดินทางกลับไทยก่อนจะเกิดเหตุการณ์
6) แรงงานที่มีภูมิลําเนาอําเภอหนองบัวแดง จํานวน 2 ราย มีครอบครัวอาศัยอยู่ในพื้นที่บ้านนาอุดม และบ้านนาคานหัก ตําบลกุดชุมแสง อําเภอหนองบัวแดง ซึ่งได้รับแจ้งว่าแรงงานดังกล่าวอยู่ในพื้นที่ปลอดภัยและมีขวัญกําลังใจที่ดี และได้มีการแจ้งความประสงค์ขอเดินทางกลับประเทศไทย
7) แรงงานที่มีภูมิลําเนาอําเภอจัตุรัส จํานวน 1 ราย มีครอบครัวอาศัยอยู่ในพื้นที่บ้านหนองบัวรอง หมู่ที่ 3 ตําบลหนองบัวใหญ่ อําเภอจัตุรัส ซึ่งได้รับแจ้งว่าแรงงานไทยยังไม่มีความประสงค์จะเดินทางกลับประเทศไทย เนื่องจากอยู่ห่างจากจุดสู้รบและมีกําลังใจที่ดี หากมีความต้องการให้ช่วยเหลือจะแจ้งผ่านทางผู้ใหญ่บ้านต่อไป
8) แรงงานที่มีภูมิลําเนาอําเภอคอนสาร จํานวน 3 ราย มีครอบครัวอาศัยอยู่ในพื้นที่บ้านทุ่งลุยลาย หมู่ที่ 1 ตําบลทุ่งลุยลาย อําเภอคอนสาร ซึ่งได้รับแจ้งว่าแรงงานทํางานด้านการปศุสัตว์ (ฟาร์มไก่) พื้นที่ทํางานใกล้กับพื้นที่สู้รบ แต่ยังปลอดภัยดี มีความประสงค์จะเดินทางกลับไทย โดยได้ลงทะเบียนผ่านแอปพลิเคชั่นไว้แล้ว
และอีกสองรายมีครอบครัวอาศัยอยู่ในพื้นที่บ้านเชียงรอดเหนือ หมู่ที่ 7 ตําบลทุ่งลุยลาย อําเภอคอนสาร ซึ่งได้รับแจ้งว่าแรงงานทํางานด้านการเกษตรกรรม พื้นที่ทํางานไม่ได้รับผลกระทบ ปลอดภัยดี และไม่ประสงค์เดินทางกลับ
9) แรงงานที่มีภูมิลําเนาอําเภอบ้านแท่น จํานวน 8 ราย ทั้งหมดมีครอบครัวอาศัยอยู่ในพื้นที่ตําบลบ้านแท่น อําเภอบ้านแท่น ซึ่งได้รับแจ้งว่าแรงงานทํางานด้านเกษตรกรรม พื้นที่ทํางาน/ที่อาศัยอยู่ ห่างจากจุดเกิดเหตุไม่มาก แต่ยังไม่ได้รับผลกระทบมากนัก และยังปลอดภัยดี จึงไม่ประสงค์เดินทางกลับประเทศไทย มีบางส่วนที่พักอาศัยมีทหารดูแล มีห้องหลบภัย มีความปลอดภัยดี จึงไม่ประสงค์เดินทางกลับประเทศ และมีบางส่วนพักอยู่แคมป์คนงาน และบ้านพักนายจ้าง สามารถติดต่อได้และปลอดภัย
10) แรงงานที่มีภูมิลําเนา อําเภอบําเหน็จณรงค์ จํานวน 2 ราย มีครอบครัวอาศัยอยู่ในพื้นที่ตําบลบ้านเพชร อําเภอบําเหน็จณรงค์ ซึ่งได้รับแจ้งว่าแรงงานพักอยู่ห่างจากที่เกิดเหตุประมาณ 40 - 60 กิโลเมตร ซึ่งยังอยู่ในความปลอดภัยและยังไม่ประสงค์กลับประเทศไทย ส่วนอีกรายได้แจ้งความประสงค์การลงทะเบียนผ่านทางระบบเรียบร้อยแล้ว แต่ยังรอดูสถานการณ์และติดตามข่าวสารอยู่เป็นระยะ
11) แรงงานที่มีภูมิลําเนาอําเภอบ้านเขว้า จํานวน 7 ราย มีครอบครัวอาศัยอยู่ในพื้นที่ตําบลลุ่มลําชี ซึ่งได้รับแจ้งว่าแรงงานไปทํางานด้านการเกษตรและปศุสัตว์ พักอาศัยอยู่ในแคมป์คนงานมีนายจ้างดูแล ปัจจุบันสถานะปลอดภัยและมีกําลังใจที่ดี สามารถติดต่อกับครอบครัวทางบ้านได้ปกติ
“จังหวัดชัยภูมิ มีแรงงานไทยไปทํางานที่ประเทศอิสราเอล รวมทั้งสิ้น 772 คน แยกเป็น ชาย 742 คน และ หญิง 30 คน ซึ่งเรามีความห่วงใยพี่น้องประชาชนคนไทยทุกคนอย่างยิ่ง และยังคงติดตามข่าวสารเหตุการณ์ความไม่สงบในประเทศอิสราเอลอย่างต่อเนื่อง ควบคู่กับการเร่งตรวจสอบ พร้อมทั้งลงพื้นที่สํารวจ เยี่ยมให้กําลังใจ และช่วยเหลือตามอํานาจหน้าที่โดยเร่งด่วนแก่ครอบครัวผู้ได้รับผลกระทบ เพื่อบรรเทาความเดือดร้อนเบื้องต้นให้แก่ครอบครัวแรงงานในประเทศอิสราเอล ทั้งนี้ หากพี่น้องประชาชนต้องการความช่วยเหลือ สามารถประสานไปยังนายอําเภอ ปลัดอําเภอ กํานัน ผู้ใหญ่บ้าน ตลอดจนพัฒนากรในพื้นที่ เพื่อเร่งติดต่อประสานงานกับกระทรวงการต่างประเทศโดยทันที” นายสมบัติ ไตรศักดิ์ รองผู้ว่าราชการจังหวัดชัยภูมิ รักษาราชการแทนผู้ว่าราชการจังหวัดชัยภูมิ กล่าวเพิ่มเติม